Na temelju članka 73. stavka 2. Zakona o zaštiti okoliša (NN 30/13, 153/13, 78/15, 12/18,118/18) i članka 27. Uredbe o strateškoj procjeni utjecaja strategije, plana i programa na okoliš (NN 3/17), nakon provedenog postupka strateške procjene utjecaja na okoliš Urbanističkog plana uređenja UPU-21 Poslovne zone Jelenje (K4), načelnica Općine Čavle, donosi 28.11.2017.

IZVJEŠĆE O PROVEDENOJ STRATEŠKOJ PROCJENI UTJECAJA NA OKOLIŠ

URBANISTIČKOG PLANA UREĐENJA UPU-21 POSLOVNE ZONE JELENJE (K4)

1. UVOD I AKTIVNOSTI U OKVIRU POSTUPKA STRATEŠKE PROCJENE UTJECAJA NA OKOLIŠ

Općina Čavle, Čavja 31, 51219 Čavle, nositelj je izrade i donošenja Urbanističkog plana uređenja UPU-21 Poslovne zone Jelenje (K4), a ujedno i nadležna za provedbu postupka Strateške procjene utjecaja Urbanističkog plana uređenja UPU-21 Poslovne zone Jelenje (K4) na okoliš.

Postupak strateške procjene započeo je 30.11.2017. Odlukom načelnice o započinjanju postupka Strateške procjene utjecaja Urbanističkog plana uređenja UPU-21 Poslovne zone Jelenje (K4) na okoliš Klasa:022-05/17-01/42, Ur.Broj:2170-03-17-01-08), a objavljena na internetskim stranicama Općine Čavle. Nadležno tijelo za provedbu postupka strateške procjene je Upravni odjel za lokalnu samoupravu i upravu Općine Čavle (u daljnjem tekstu Upravni odjel).

Prethodno je proveden postupak prethodne ocjene prihvatljivosti Urbanističkog plana uređenja UPU-21 Poslovne zone Jelenje (K4) za ekološku mrežu, Rješenjem Ministarstva zaštite okoliša i energetike, od 29.09.2017. Klasa: UP/I-612-07/17-71/310, URBROJ: 517-07-2-2-17-2.

Sukladno članku 8. Uredbe o strateškoj procjeni utjecaja strategije, plana i programa na okoliš (NN 3/17) (u daljnjem tekstu Uredba), proveden je postupak određivanja sadržaja Strateške studije o utjecaju plana na okoliš (u daljnjem tekstu Strateška studija). Javnost i zainteresirana javnost je informirana u ovom postupku i pozvana na sudjelovanje objavom informacije na internetskim stranicama i oglasnoj ploči Općine Čavle te javnim oglašavanjem u dnevnom tisku Novog Lista. Upravni odjel uputio je Zahtjev o sadržaju strateške studije i razini obuhvata podataka koji su obraeđeni u strateškoj studiji tijelima određenim posebnim propisima i Općini Jelenje na čije područje provedba plana može utjecati. Tijekom postupka određivanja Sadržaja strateške studije, 08.05.2018. u službenim prostorijama Općine Čavle održana je rasprava u svrhu usuglašavanja mišljenja i utvrđivanja konačnog sadržaja strateške studije. U okviru ranije provedenog postupak Ocjene o potrebi strateške procjene proveden je postupak Prethodne ocjene prihvatljivosti za ekološku mrežu te je sukladno Rješenju Ministarstva zaštite okoliša i energetike (KLASA: UP/I-612-07/17-71/310; URBROJ: 517-07-2-2-17-2 od 29. rujna 2017. godine) Urbanistički plan uređenja UPU -21 Poslovna zona Jelenje (K4) prihvatljiv za ekološku mrežu. Temeljem navedenog 28.06.2018. donesena je Odluka o sadržaju strateške studije o utjecaju na okoliš plana (Klasa:021-05/18-01/05, Ur.Broj:2170-03-18-01-6).

Nakon donošenja Odluke o sadržaju strateške studije uslijedio je odabir ovlaštenika za izradu strateške studije (u daljnjem tekstu ovlaštenik). Za izrađivača je odabrana tvrtka DLS d.o.o. iz Rijeke, kojem je Ministarstvo 18.10.2018. izdalo Rješenje o suglasnosti za izradu studija o značajnom utjecaju strategije, plana ili programa na okoliš (Klasa:UP/I-351-02/13-08/112, Ur.Broj:517-03-2-1-189-14).

Povjerenstvo za stratešku procjenu utjecaja na okoliš Plana, imenovano je 07.02.2019, odlukom načelnice Općine Čavle. Održalo je dvije sjednice u Općini Čavle: prvu 09.03.2019. te drugu 23.05.2019. Povjerenstvo je tijekom svog rada ocijenilo Stratešku studiju u odnosu na plan, te donijelo mišljenje da je Strateška studija cjelovita i stručno utemeljena.

Načelnica Općine Čavle donijela je 07.06.2019 Odluku o upućivanju Strateške studije na javnu raspravu (Klasa:022-05/19-01/22, Ur.Broj:2170-03-19-01-6).

Javna rasprava o Strateškoj studiji provedena je u razdoblju od 17.06.2019. do 18.07.2019. Radi usklađenja prijedloga Plana s odredbama Strateške studije, za Plan je provedena ponovljena javna rasprava u razdoblju od 24.06.2019. do 09.07.2019. Uvid u Stratešku studiju i Prijedlog Plana omogućen je u službenim prostorijama Općine Čavle. Javno izlaganje o Strateškoj studiji je održano 02.07.2019. u 14,00 sati, a o Prijedlogu Plana istog dana u 15,00 sati. Obavijest o provedbi javne rasprave o Strateškoj studiji i o ponovnoj javnoj raspravi o Prijedlogu Plana, objavljena je u dnevnom tisku Novog Lista, te je cjelovita dokumentacija (Strateška studija i Prijedlog Plana) objavljena na internetskim stranicama Općine Čavle. Nakon provedene javne rasprave, Upravni odjel za lokalnu samoupravu i upravu Općine Čavle je dostavio zaprimljeno mišljenje s javne rasprave na očitovanje ovlašteniku i izrađivaču, sve sukladno odredbi članka 24. Uredbe.

Nakon provedenog postupka javnog uvida i izlaganja, izrađeno je Izvješće o javnoj raspravi u koje je uvršteno pristiglo mišljenje. Po završetku javne rasprave nije bilo potrebe za dopunom ili izmjenom Strateške studije.

1. SAŽETI PRIKAZ NAČINA NA KOJI SU PITANJA ZAŠTITE OKOLIŠA I EKOLOŠKE MREŽE INTEGRIRANA U URBANISTIČKI PLAN UREĐENJA UPU-21 POSLOVNE ZONE JELENJE (K4)

Pregledom svih aktivnosti koje su Planom planirane, a obzirom na lokaciju, malu površinu Plana (manje od 1 ha) i postojeće stanje sastavnica okoliša, ne očekuje da će utjecaji planiranih aktivnosti biti tolikog opsega da mogu uzrokovati značajne kumulativne utjecaje u okolišu. Postojećim Prostornim planom uređenja Općine Čavle i prijedlogom Plana već je definiran niz mjera zaštite okoliša, pa su u Strateškoj studiji samo dodane mjere koje nisu sadržane u postojećim odredbama za provođenje, te smjernice koje je potrebno uzeti u obzir prilikom realizacije aktivnosti planiranih Planom.

1. SAŽETI PRIKAZ NAČINA NA KOJI SU REZULTATI STRATEŠKE STUDIJE , MIŠLJENJA TIJELA I MIŠLJENJA, PRIJEDLOSTI I PRIMJEDBE JAVNOSTI, UZETI U OBZIR PRI DONOŠENJU ODLUKE O USVAJANJU URBANISTIČKOG PLANA UREĐENJA UPU-21 POSLOVNE ZONE JELENJE (K4)

Postupak određivanja sadržaja Strateške studije, kao i postupak njezine izrade provedeni su sukladno odrednicama Zakona o zaštiti okoliša i Uredbe o strateškoj procjeni utjecaja plana na okoliš. Javnost je od početka započinjanja tih postupaka bila uključena u izradu Strateške studije. Prilikom određivanja sadržaja Strateške studije, zatražena su mišljenja koja su uzeta u obzir pri izradi Odluke o sadržaju strateške studije. Proveden je javni uvid u stratešku studiju te javno izlaganje o studiji na kojima nije bilo komentara ili primjedbi.

1. OBRAZLOŽENJE RAZLOGA PRIHVAĆANJA ODABRANOG RJEŠENJA URBANISTIČKOG PLANA UREĐENJA UPU-21 POSLOVNE ZONE JELENJE (K4)

Općinsko vijeće Općine Čavle 16. kolovoza, 2013. godine („Službene novine Primorsko-goranske županije“ br. 28/13) donijelo je Odluku o izradi Urbanističkog plana uređenja UPU-21 – poslovna zona Jelenje (K4) (u daljnjem tekstu Plan). Nositelj izrade Plana je Općina Čavle a odgovorna osoba Općinska načelnica.

Izrada Plana temelji se na Zakonu o prostornom uređenju i gradnji (NN 76/07, 38/09, 55/11, 90/11, 50/12, 55/12 i 80/13), Pravilniku o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (NN 106/98, 39/04, 45/04 – ispravak i 163/04). Obveza donošenja Plana temelji se na čl. 71. i 192. b Odredbi za provođenje III. Izmjena i dopuna Prostornog plana uređenja Općine Čavle („Službene novine Primorsko-goranske županije“ br. 2/13) (U daljnjem tekstu PPUO Čavle).

Sukladno Odredbama za provođenje III. Izmjena i dopuna PPUO Čavle, Plan obuhvaća površinu za uređenje građevinskog područja za poslovnu zonu (K4).

U daljnjem postupku izrade Plana nisu se razmatrala varijantna rješenja koja bi se obradila u postupku strateške procjene utjecaja Plana na okoliš.

1. MJERE ZAŠTITE OKOLIŠA I MJERE UBLAŽAVANJA NEGATIVNIH UTJECAJA

Postojećim Prostornim planom uređenja Općine Čavle i prijedlogom Plana već je definiran niz mjera zaštite okoliša, pa su u Strateškoj studiji samo dodane mjere koje nisu sadržane u postojećim odredbama za provođenje, te smjernice koje je potrebno uzeti u obzir prilikom realizacije aktivnosti planiranih Planom. Propisane su mjere zaštite koje se mogu osigurati Planom kao i smjernice koje je potrebno uzeti u obzir prilikom realizacije zahvata na projektnoj razini.

VODE

1. Planom propisati zabranu mogućih djelatnosti sukladno ograničenjima za II. zonu sanitarne zaštite propisanu Odlukom o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu (Službene novine Primorsko-goranske županije br. 35/12, 31/13 i 39/14).

Članak 38. Plana propisuje da će se sve aktivnosti na izgradnji sustava odvodnje vršiti u skladu s odredbama Zakona o vodama, Zakona o komunalnom gospodarstvu, Odluci o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu i drugih pravnih propisa te usvojenom koncepcijom rješavanja odvodnje otpadnih voda na prostoru Općine Čavle. Čl. 56. propisuje da unutar obuhvata Plana nije dopuštena organizacija gospodarske djelatnosti čija tehnologija može štetnim i prekomjernim emisijama nepovoljno utjecati na okoliš i nije u skladu s propisanim mjerama zaštite okoliša. Zahvati koji su dopušteni ne smiju ispuštati u okoliš onečišćujuće tvari iznad graničnih vrijednosti emisija utvrđenih posebnim propisima.

1. Planom odrediti mjere zaštite voda za II. zonu sukladno Odluci o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu (Službene novine Primorsko-goranske županije br. 35/12, 31/13 i 39/14).

Članci 62. do 64. Plana propisuju mjere zaštite voda koje su u potpunosti usklađene s Odlukom o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu (Službene novine Primorsko-goranske županije br. 35/12, 31/13 i 39/14).

1. Odvodnju sanitarno-potrošnih, tehnoloških i oborinskih onečišćenih voda uskladiti s Odlukom o odvodnji otpadnih voda na području aglomeracije Rijeka (SN Primorsko-goranske županije broj: 16/13).

Članci 62. do 64. propisuju mjere zaštite voda koje su usklađene s Odlukom o odvodnji otpadnih voda na području aglomeracije Rijeka (SN Primorsko-goranske županije broj: 16/13).

1. S obzirom na smještaj planirane trafostanice unutar II. zone sanitarne zaštite, sukladno Odluci o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu (Službene novine Primorsko-goranske županije br. 35/12, 31/13 i 39/14) zabranjeno je izgraditi TS s uljnim transformatorom osim ako zbog snage trafostanice nije moguće koristiti suhi transformator. U tom slučaju uljni transformator mora biti građen s dvostrukom zaštitom.

Članak 63. Plana propisuje da u slučaju kada je zbog snage trafostanice nužno graditi trafostanice s uljnim transformatorom, one moraju biti građene s dvostrukom zaštitom.

1. Sukladno Pravilniku o uvjetima za utvrđivanje zona sanitarne zaštite izvorišta (NN 66/11 i 47/13) na području Plana zabraniti skladištenje i odlaganje otpada, te za vode i vodni okoliš opasnih i onečišćujućih tvari.

Članak 54. Plana propisuje da se na području obuhvata Plana zabranjuje skladištenje i odlaganje otpada, gradnja odlagališta otpada, građevina za zbrinjavanje otpada uključujući spalionice otpada te postrojenja za obradu, uporabu i zbrinjavanje opasnog otpada, osim reciklažnih dvorišta i transfer stanica planiranih prostorno-planskom dokumentacijom uz provođenje mjera zaštite tijekom građenja i korištenja građevina.

 VODE / PRILAGODBA KLIMATSKIM PROMJENAMA

1. Planom predvidjeti provedbu mjera obrane od poplave u cilju ublažavanja negativnog utjecaja na poslovnu zonu Jelenje.

Člankom 75. Plan propisuje se zaštita od poplava:

* radi povećanja stupnja zaštite od plavljenja vodama Rečinice (Zahumke, Golubovke), planira se izgradnja kanala Rečinice kojim će se regulirati vodotok i vode Rečinice prevesti u Sušicu,
* radi povećanja stupnja zaštite od plavljenja područja Zahum vodama Zahumke, planira se izgradnja retencije Zahumka i kanala kojim će se voda izvorišta Zahumka prevesti u sušicu kroz područje šljunčare Dubina.

POVEĆANJE RAZINE BUKE / STANOVNIŠTVO

1. U slučaju prekoračenja emisije odnosno imisijskih vrijednosti buke primijeniti mjere zaštite od buke (upravljanje procesima, izgradnja bukobrana).

Članci 65. i 66. Plana propisuju zaštitu od prekomjerne buke.

1. NAČIN PRAĆENJA STANJA OKOLIŠA S PLANOM PROVEDBE, ODNOSNO PRIMJENE MJERA KOJE SU POSTALE SADRŽAJEM PLANA

U Republici Hrvatskoj uspostavljeni su sustavi za praćenje stanja pojedinih sastavnica i opterećenja okoliša koji se već provode u sklopu državnog/županijskog praćenja stanja okoliša pojedinih sastavnica okoliša i opterećenja na okoliš, a koji je već propisan u sklopu Prostornog Plana Primorsko-goranske županije i Prostornog plana uređenja Općine Čavle. Za aktivnosti planirane Planom na strateškoj razini se ne predlaže praćenje stanja pojedinačnih sastavnica okoliša.

1. NAČIN PRAĆENJA ZNAČAJNIH UTJECAJA NA OKOLIŠ DONESENOG PLANA

Provedenom strateškom procjenom zaključeno je da provedbom Plana neće doći do značajnih utjevaja na okoliš.

 OPĆINSKA NAČELNICA

 Ivana Cvitan Polić mag.cult.